 Agaasime waxaad naga gaadhsiinaysaa fariin ,wasiirka warfaafinta iyo howlwadeenadeeda ,waayo umada qolo walba waxbay u xilsaarantahay ,idinka ilaahay waxa uu idinku ogyahay oo aad u xilsaarantihiin dhagihii umada ,umadu waxay ku baabadaa wixii qalbigooda gala ee loo sheego ,runtii wasaarada warfaafintu waxay soo daysaa barnaamijyo wanaagsan oo wacdiyo iyo diiniba ku jiro ,laakiin waxa jira wax umadii iyo caruurtii baabiiyay oo haweenkii dhaqankoodii baabiiyay oo burbur xaga dhaqanka ah inagu wada ayaa jira ,waxaaney tahay Filimadda Turkiga ah ee talafishanadeena ka baxa ,waliba kuwa Privatka ah ,waa arin runtii burbur dhaqan keenikarta ,waxaana haboon in ay Dawladda iyo dadka masuuliyiinta ahi ka howlgalaan ,waxaad indhihiina ku aragtaan Filimadan dhaqan-xumada ah gabadh ninkeedii khiyaamaynaysa ,Soddoh ninkeedii khiyaamaynaysa iyo Gabadh Afar nin isu keenaysa ,oo waliba waxaasi oo dhami af Soomaali ku hadlayaan markaa waxaanu leenahay culimo ahaan Dawladu iyadaa dalka ka masuul ahi arintaa goaan haka soo saarto oo bulshada ha laga joojiyo Sidaasi waxa yidhi Sheikh Cali Baashe oo ka mid ah culimada waaweyn ee gobolka Togdheer oo hadal ka jeediyay Munaasibad lagu daah-furaayay Ilaacada Quraanka Kariimka ah ee Burco. 